text: [{"text_idx": "#000003", "text": "\u201cAduunis hanga daangaa Murtaaheetti deemti. Sun murtee Rabbii hinjifataa waa hunda beekuuti.\u201d\u009d"}, {"text_idx": "#000004", "text": "Aduun fedhii Rabbiitiin zamana ykn jaarraalee hedduuf hoo\u2019aa fi ifa nuuf kennaa jirti. Kunis walnyaatiinsa keemikaalaa qaama aduu irratti uumamu irraa ka\u2019eeti. Haa ta\u2019u malee yeroo Rabbiin isii murteesseen gaafa tokko walnyaatiinsi keemikaalaa kun dhaabbachuun isaa hin hafu. Aduunis anniisaa qabdu fixattee ifaa kennuu dhaabdi. Aayaan qur\u2019aanaa duratti tuqnes aduun annisaa qabdu fixattee dadhabdee gara bakka qubattuu akka deemtu akeeka. (Wallaahu A\u2019alam)"}, {"text_idx": "#000005", "text": "Jechi Arabiffaa \u201climustaqarrin\u201djedhu bakka ykn ammoo yeroo murtaayaa akeeka. Jechi \u201cTajrii\u201djedhu ammoo deemsa, tirata, suuta deemu kan jedhu bakka bu\u2019a. Akka hiika jechoota lamaan kanarraa hubannutti aduun haga yeroo fi bakka murtaayaa geettutti deemsa ofii itti fuufti. Bakka san yoo geette ammoo ni dhaabbatti."}, {"text_idx": "#000006", "text": "\u201cYeroo aduun maramte (Dukkanoofte)\u201dkan jedhu dhufiinsa guyyaa qiyaamaa akeeka. Kunis guyyaa tokko aduun humna ofii dhabdee dukkanaan akka uwwifamtu mul\u2019isa."}, {"text_idx": "#000007", "text": "Jechi \u201cTaqdiiru\u201djedhu ammoo qadara ykn murtee mul\u2019isa. Kunis xumurri wanta tokkoo murteeffamee akka jiru akeeka. Haala kanaan dubbiin suratul Yaasin aayaa 38 irratti argamu, umriin aduudhaa murtaayaa akka ta\u2019e akeeka. Gaafa umriin isii gahu murtee ofii fudhattee teessi."}, {"text_idx": "#000008", "text": "\u201cInni Halkan guyyaa keessa seensisa. Guyyaas Halkan keessa seensisa. Aduufii Ji\u2019as ni laaffise. Hunduu hanga beellama beekkamaa ta\u2019eetti, (Oorbiitii isaanii irra) Yaa\u2019u. inni kana hojjate kun Rabbii keessan ALLAAH dha. Isaan isin Rabbii gaditti kadhattan waan hanga qola haphii ija timiraallee hin qaban.\u201d\u009dSuuratul Faaxir Aayaata 13"}, {"text_idx": "#000009", "text": "Akka aayaa kanaatiifi dabalataanis akka suratul Ra\u2019ad fi Zumar keessatti ibsametti, jechi \u201cMusamman\u201djedhu, umriin aduudhaa murtaa\u2019aa akka ta\u2019e akeeka. Xiinxalli saayinsiidhaa dhimma kanarratti godhames aduun xumura akka qabdu akeeka. Akka warri saayinsii jedhutti aduun sekoondii takkaan Maatarii toonii miiliyoon 4 akka gubdee fayyadamaa jirtu himan. Kanaafuu haala kanaan Maatariiwwan jiran hunda isaanii nyaattee erga fixxeen booda ni duuti jedhan. Ho\u2019aa fi ifni aduu irraa gad dhiifamu kun yeroo Maatariin bifa haydroojiinii walnyaachifamee gara hiiliyamiitti jijjiiramuudha jedhan. Kana waan ta\u2019eef annisaan aduu fi umriin isiitis gaafa walnyaatiinsi kun dhumatu akka du\u2019u dubbatan."}, {"text_idx": "#000010", "text": "Gabaasni BBC \u201cThe death of the sun\u201d(Du\u2019a aduu) jedhu akkana jedha:"}, {"text_idx": "#000011", "text": "Aduun suutuma suutaan duuti. Adaduma wiirtuun isiidhaa caccabaa deemuun, hoo\u2019i isiitis daran dabalaa deema. Yeroo hoo\u2019i dabalutti ammoo atamootni biroo kan akka Hiiliyamii akka gubatan godha. Hiiliyamiin ammoo erga wal nyaateen booda kaarbanii uuma. Wayta Hiiliyamiin humna qabu fixate waan biraa uumuu dadhabutti, wiirtuun aduudhaa dalagaa dhaaba. Kana booda aduun humna qabaattee anniisaa maddisiisuu dadhabdi. Wiirtuu irraa kaasee hanga fiixee isiitti dukkanaayaa deemti. Wiirtuun du\u2019aa jiru kun waan adii boca diyaamandii qabu kan guddinaan lafa caalu kan Kaarbanii fi Oksijiinii irraa uumame hawaa keessatti gad lakkisa. Yeroo kanarraa kaasee aduun dukkanaayaa deemti. Hanga ifni isiirraa maddu guutumaan guututti dukkanaayutti dimimmisaa deemti."}, {"text_idx": "#000013", "text": "Aduun hoo\u2019a kennaa, jiruu fi jireenya pilaaneetii kanaa qajeelchaa turte. Haa ta\u2019u malee akkuma namaa Aduunis yeroo murtaayaa qabdi. Adaduma bubbulaa deemtuun humni isii dabalaa, hoo\u2019i isiis cimaa, qaamman bishaanii lafarra jiranii fi lubbuu qabeeyyi cufa isaanii hurkisiisaa goggossitee ajjeesti. Kana booda ofuma isiitii ho\u2019itee gubatti. Teempireecharri dabalaa deemee aduun bifa jijjiirrataa diimataa deemti. Pilaanetoota isitti dhihoo jiran hunda gubdee nyaatti. Kana booda guulli harkisa isii waan laafuuf dachiin osoo hin nyaatamin hafti. Kana booda qaama adaadii xixiqqoo taatee caccabdi, humni isiitiis ni laafa."}, {"text_idx": "#000014", "text": "Gabaasni lamaan BBC fi National Geographikiin dhihaate aduun tun xumura akka qabdu agarsiisa. Kallattiin isaan deemaniin akkasumaas akkaataan isaan itti ibsan garaagarummaa xiqqoo qabaatus, aduun tun xumura akka qabdu irratti walii galanii jiran. Wanti isaan dhiheessan kun waan saayinsiin dhiheenna kana Teeknolojii meeqaan deeggaramee bira gahe. Haa ta\u2019u malee yeroo Teeknolojiin humaa hin jirretti, yeroo baruumsi saayinsii hin yaadamnetti waggaa 1400 dura, Rabbiin keenna aduu fi waan jiraa cufa uume, Ana qofatu hin dune, wanti makluuqa ta\u2019e cufti isaatuu ni du\u2019a nuun jedhe. Yeroma sanitti aduun tunis yeroo murtaaha akka qabdu karaa nabii Keenyaatiin nuuf bayaanse. Kanaafuu Qur\u2019aanni oduu ajaa\u2019ibaa akkanaa qabu, kan saayinsii fi teeknolojiin ammaan tana bira gahaa jiru kun Rabbi biraa yoo hin taane eessaayyuu dhufuu hin danda\u2019u. Bara sanitti waggaa 1400 dura jechuudha, waa\u2019ee aduu dubbachuunuu rakkisaa dha."}]